Dan 2 (21 Jul) - Bybelskool vir Bereane
Dan 2 (21 Jul)
July 21, 2016 nati@stander.co.za
Koning Nebukadneser wil hê sy droom moet uitgelê word – maar hy weier om te vertel wat die droom is! Die sterrekykers en wyse manne is almal dit eens dat dit 'n onmoontlike versoek is.
Behalwe Daniël – hy vra uitstel en gaan raadpleeg die Here. Dan kom hy terug en gee die droom en die uitleg aan die koning. Maar hy gee skaamteloos eer aan die Here dat dit die Here is wat dit aan Daniël geopenbaar het.
Ek wonder sommer of hierdie stuk nie vir ons kan help met die rol van die gelowige in vandag se werksplek nie? Daar is baie eise aan vandag se mense. Baie van die probleme voel dikwels te moeilik om te hanteer. Hoe sou dit wees as ons die Here in hierdie sake ken en vir sy leiding en wysheid vra? Hoe sou dit lyk as die gehalte van gelowiges se werk, sommer kop en skouers uitstaan bo die gehalte werk van ander? Watter getuienis sou dit wees as ons erkenning ontvang, dit toeskryf aan die Here se hulp?